Darreres+fitxes+de+ciències+per+a+2nD+i+2nC

**Salutacions a tothom**
Com ja sabeu jo faltaré a classe, per motius de salut, els dies 27, 28 i 29 que, a més dels darrers dies del mes, són uns dies clau per acabar de rematar el curs. Perquè no perdeu el que ja sabeu i no entreu en risc de suspendre cap prova us he donat unes fitxes en paper relatives als dos darrers temes que ens queden per veure. Com és habitual segueixen l'esquema del llibre i no tenen pèrdua: amb el llibre obert a davant podeu contestar totes les preguntes que, per més facilitat, estan ordenades segons la disposició del libre.

El tema de la llum és una continuació del tema d'ones que vàrem estudiar amb el so. Els dibuixos de la segona pàgina corresponen a la distribució de l'espectre d'ones electromagnètiques (que ja coneixeu), a la imatge feta amb raigs gamma d'un camió (obtinguda de la policia d'aduanes americana) i a una amplificació d'imatge infraroja com les de les ulleres (gogles) dels soldats per veure-hi de nits. És interessant, també, l'ombra de la lluna projectada sobre la Terra treta de l'imatge d'un eclipsi que trobareu a la pàgina 4. la resposta a la darrera pregunta no la trobareu en el llibre. Es tracta d'agafar una enciclopèdia, cercar l'article "miratges" ("mirage" en anglès, "espejismo" en castellà) i esforçar-se a entendre'n l'explicació. El darrer tema "Funcions de coordinació i adaptació" parla del sistema nerviós i de l'endocrí. El primer, ben segur, ja sabe què és. El segon és el sistema que fabrica i controla les hormones perquè es puguin produir els efectes que l'organisme necessiti; resumidament, és un sistema de missatgeria i reacció als estímuls que detecta el sistema nerviós.

Per si de cas perdeu la còpia en paper us afegeixo els dos fitxers (format Open Office, of course) perquè pogueu imprimir-los de bell nou


 * [[file:Exercicis de coordinació adaptació.odt]][[file:Exercicis de repàs.odt]]**